Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 817/12/1102	Bratislava II, 13.7.2015
EEČ : 2-9-184-2015

U Z N E S E N I E

Trestná vec:	obvinená XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený XXXXX dňa 09.11.2009 v Bratislave v predajni XXXXX, požiadal o poskytnutie úveru vo výške 809,10,- Eur na kúpu televízora zn. ICD le 40A 656 v hodnote 899,- Eur, pričom pri podpise zmluvy číslo 3911031151 predložil občiansky preukaz číslo XXXXX a platobnú kartu číslo XXXXX vystavené na jeho meno, pričom obvinená XXXXX mu na zadnú stranu zmluvy o pripojení uzatvorenú medzi XXXXX a spoločnosťou XXXXX, a.s., napísala názov spoločnosti XXXXX, bránové systémy, XXXXX, ktorú mal uviesť ako zamestnávateľa a že má čistý mesačný príjem vo výške 700,- Eur, čo sa však nezakladalo na pravde, a svojim konaním spôsobili spoločnosti XXXXX, XXXXX, XXXXX, škodu vo výške 809,10,- Eur

trest, ku ktorému môže trestné stíhanie viesť, je celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Uznesením vyšetrovateľa Okresného riaditeľstva Policajného zboru Bratislava II, pod číslom konania ORP-2081/2-OVK-B2-2009 zo dňa 23.12.2009 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX (ďalej iba „obvinený“) pre úmyselný prečin úverového podvodu podľa § 222 ods. 1 Trestného zákona na tom skutkovom základe, ako je to uvedené v predmetnom uznesení.

	Uznesením vyšetrovateľa Okresného riaditeľstva Policajného zboru Bratislava II, pod číslom konania ORP-2081/2-OVK-B2-2009 zo dňa 01.10.2010 bolo podľa § 206 ods. 1 Trestného poriadku vznesené obvinenie XXXXX (ďalej iba „obvinená“) pre úmyselný prečin úverového podvodu podľa § 222 ods. 1 Trestného zákona spáchaného formou spolupáchateľstva podľa § 20 Trestného zákona na tom skutkovom základe, ako je to uvedené v predmetnom uznesení.

	Podľa § 7b ods. 1 Trestného zákona rozhodnutie súdu iného štátu v trestnej veci možno na území Slovenskej republiky vykonať alebo môže mať iné právne účinky, len ak tak ustanovuje medzinárodná zmluva alebo zákon.

Podľa § 7b ods. 2 Trestného zákona právoplatné odsúdenie súdom iného členského štátu Európskej únie v trestnom konaní sa zohľadní rovnako, ako keby bolo vydané súdom Slovenskej republiky, ak bolo vydané pre čin trestný aj podľa právneho poriadku Slovenskej republiky.

Podľa § 20 Trestného zákona ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.

Podľa § 222 ods. 1 Trestného zákona kto vyláka od iného úver alebo zabezpečenie úveru tým, že ho uvedie do omylu v otázke splnenia podmienok na poskytnutie úveru alebo na splácanie úveru, a tak mu spôsobí malú škodu, potrestá sa odňatím slobody na jeden rok až päť rokov.

Preskúmaním spisového materiálu som zistil, že skutok, pre ktorý sa vedie trestné stíhanie, vykazuje znaky stíhaného trestného činu a z jeho spáchania je obvinená dôvodne podozrivou.

Z na vec sa vzťahujúceho spisového materiálu ďalej vyplýva, že obvinenej boli uložené nasledovné tresty:

-	rozsudkom Okresného súdu Bratislava III zo dňa XXXXX, číslo konania XXXXX, právoplatným dňa XXXXX, uložený trest odňatia slobody vo výmere 1 rok a 6 mesiacov nepodmienečne so zaradením do ústavu na výkon trestu so stredným stupňom stráženia a peňažný trest vo výške 2000,- Eur a náhradný trest odňatia slobody vo výmere 2 roky,
-	rozsudkom Okresného súdu Bratislava V zo dňa XXXXX, číslo konania XXXXX, právoplatným dňa XXXXX, uložený trest odňatia slobody vo výmere 6 mesiacov nepodmienečne so zaradením do ústavu na výkon trestu so stredným stupňom stráženia
-	trestným rozkazom Okresného súdu Bratislava V zo dňa XXXXX, číslo konania XXXXX, právoplatným dňa XXXXX, uložený trest odňatia slobody vo výmere 2 roky a 6 mesiacov nepodmienečne so zaradením do ústavu na výkon trestu so stredným stupňom stráženia.

S poukazom na vyššie uvedené odsúdenia možno konštatovať, že týmito boli obvinenej uložené nepodmienečné tresty odňatia slobody v celkovej dĺžke 4 roky a 6 mesiacov. V danom prípade by súd ukladal obvinenej súhrnný trest odňatia slobody podľa § 42 ods. 1 Trestného zákona, pričom by bol súd oprávnený uložiť obvinenej trest odňatia slobody vo výmere najviac 5 rokov.

Preto možno dospieť k záveru, že s prihliadnutím na všetky okolnosti prípadu, osobu obvinenej a pomer poľahčujúcich a priťažujúcich okolností, možno považovať tresty uložené vyššie uvedenými rozhodnutiami za dostačujúce.

	Vzhľadom na všetky vyššie uvedené skutočnosti možno konštatovať splnenie podmienok na zastavenie trestného stíhania v zmysle § 215 ods. 2 písm. a) Trestného poriadku, nakoľko trest, ku ktorému môže viesť trestné stíhanie, je celkom bez významu popri treste, ktorý bol obvinenej pre iný čin už právoplatne uložený, a preto rozhodol tak, ako je uvedené vo výroku tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá.

Mgr. Štefan Božík
prokurátor